Ĉielira preĝejo (Jalutorovsko)

La Ĉielira preĝejo () estis la ortodoksa preĝejo en Jalutorovsko (Tjumena provinco, Rusio). Ĝi estis konstruita en 1812 apud la ligna samnoma preĝejo, konstruita en 1754. En la 1930-aj ĝi estis detruita.

 Historio 

Preĝejo de Sergio de Radoneĵ () estis evidente konstruita komence de la 18-a jarcento, ĉar en 1740 ĝi jam estis tre kaduka. En 1749 en ĝia paroĥo estis 329 kortoj, en 1752 — 330, en 1755 — 336. En 1754 ĝi estis detruita kaj sur ĝia loko oni ekkonstruis la same lignan Ĉieliran preĝejon kun altaro de Sergio de Radoneĵ. En 1771 tiu preĝejo estis rande de pereo pro incendio. En 1812 ĝi estis konstruita denove, sed jam el brikoj. Ĉirkaŭ 1831 ĝi estis ĉirkaŭigita de brika barilo. Dume la ligna Ĉielira preĝejo plu ekzistis kaj estis detruita nur en 1821 laŭ peto de pastroj kaj paroĥanoj kiel tro danĝera pro sia kadukeco.

La brika preĝejo estis konstruita omaĝe al la venko de Rusio en la Patriota Milito de 1812. La konstruadon financis la paroĥanoj, interalie negocisto Aleksej Daniloviĉ Bikov (). Ĝi havis du altarojn, dediĉitajn respektive al la Ĉieliro de Sinjoro kaj al Ĉiuj Sanktuloj.

En 1841 tie estis baptita la estonta mecenato Savva Mamontov, kies familio havis domon en la sama kvartalo.

Paroĥo

Al la Ĉielira paroĥo apartenis vilaĝoj Mogiljova, Singul, Ĉukrejevskoje, Pamjatnoje.

 Vidu ankaŭ 
 Savva Mamontov
 Kandelfesta katedralo (Jalutorovsko)

 Referencoj 

Kategorio:Kristanaj preĝejoj en Jalutorovsko
Kategorio:Religiaj konstruaĵoj finitaj en 1810-1819
Kategorio:Konstruaĵoj finitaj en 1812
Jalu
Kategorio:Detruitaj preĝejoj en Rusio